CELEX: 62013CN0578
Language: el
Date: 2013-11-15 00:00:00
Title: Υπόθεση C-578/13: Αίτηση προδικαστικής αποφάσεως, την οποία υπέβαλε το Landgericht Kiel (Γερμανία) στις 15 Νοεμβρίου 2013 — Hans-Jürgen Kickler κ.λπ. κατά Ελληνικής Δημοκρατίας

25.1.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 24/7
            
         Αίτηση προδικαστικής αποφάσεως, την οποία υπέβαλε το Landgericht Kiel (Γερμανία) στις 15 Νοεμβρίου 2013 — Hans-Jürgen Kickler κ.λπ. κατά Ελληνικής Δημοκρατίας
   (Υπόθεση C-578/13)
   2014/C 24/13
   Γλώσσα διαδικασίας: η γερμανική
   
      Αιτούν δικαστήριο
   
   Landgericht Kiel
   
      Διάδικοι στην υπόθεση της κύριας δίκης
   
   
      Ενάγοντες: Hans-Jürgen Kickler, Walter Wöhlk, Zahnärztekammer Schleswig-Holstein Versorgungswerk
   
      Εναγόμενη: Ελληνική Δημοκρατία
   
      Προδικαστικά ερωτήματα
   
   
               1)
            
            
               Έχει το άρθρο 1 του κανονισμού (ΕΚ) 1393/2007 [του Ευρωπαϊκού Κοινοβουλίου και] του Συμβουλίου, της 13ης Νοεμβρίου 2007, περί επιδόσεως και κοινοποιήσεως στα κράτη μέλη δικαστικών και εξωδίκων πράξεων σε αστικές ή εμπορικές υποθέσεις (1), την έννοια ότι η αγωγή με την οποία ο ενάγων, κάτοχος κρατικών ομολόγων της εναγόμενης, εγείρει χρηματικές αξιώσεις κατά της εναγόμενης ζητώντας την εκπλήρωση της σύμβασης και την καταβολή αποζημίωσης, πρέπει να χαρακτηριστεί ως «αστική ή εμπορική υπόθεση» κατά το άρθρο 1, παράγραφος 1, πρώτη περίοδος, του κανονισμού αυτού, αν ο ενάγων δεν αποδέχτηκε την πρόσκληση ανταλλαγής που απηύθυνε η εναγόμενη στα τέλη Φεβρουαρίου του 2012, κάνοντας χρήση της δυνατότητας που παρέσχε ο ελληνικός νόμος 4050/2012 (ο «ελληνικός νόμος για τους ομολογιούχους»);
            
         
               2)
            
            
               Σε περίπτωση αγωγής στηριζόμενης κατά βάση στον ανίσχυρο χαρακτήρα ή την ακυρότητα του εν λόγω ελληνικού νόμου, πρόκειται περί ευθύνης του κράτους για πράξεις ή παραλείψεις κατά την άσκηση δημόσιας εξουσίας, υπό την έννοια του άρθρου 1, παράγραφος 1, δεύτερη περίοδος, του προαναφερθέντος στο πρώτο ερώτημα κανονισμού;
            
         
      (1)  Κανονισμός (ΕΚ) 1393/2007 του Ευρωπαϊκού Κοινοβουλίου και του Συμβουλίου, της 13ης Νοεμβρίου 2007, περί επιδόσεως και κοινοποιήσεως στα κράτη μέλη δικαστικών και εξωδίκων πράξεων σε αστικές ή εμπορικές υποθέσεις (επίδοση ή κοινοποίηση πράξεων) και κατάργησης του κανονισμού (ΕΚ) 1348/2000 του Συμβουλίου (ΕΕ L 324, σ. 79).